Kaapstad: Neusie verby vir gesels en ryŉ Munisipale wet tree op 1 Julie in Kaapstad in werking wat verkeerspolisie die reg gaan gee om beslag te lê op selfone wat deur motoriste gebruik word. Die verkeerspolisie mag beslag lê op ŉ selfoon, selfs al is dit die betrokke motoris se eerste oortreding, berig RSG. Oortreders sal die geleentheid gebied word om die SIM- en geheuekaarte uit te haal. Diegene wat ‘n boete opgelê word, kan die foon ná 24 uur terugkry. Die stad Kaapstad reik maandeliks meer as 8 000 boetes uit vir sulke oortredings.